Alan Cossar

Alan C. Cossar er en bermudisk økonom, som var sentralbanksjef for Bermudas sentralbank (BMA) fra 2010 til 2012. 

Han overtok stillingen 12. januar 2010 etter at Alan Richardson gikk av 30. september 2009.Government of Bermuda – Alan Cossar BMA Board Chairman Announcement, Pressemelding, 12. januar 2010 (PDF) På slutten av 2012 gikk han av, og ble i mars 2013 erstattet av Gerald Simons.Bermuda Sun - Gerald Simons new BMA chair , besøkt 4. september 2013. 

Cossar har sin bakgrunn hovedsakelig fra forsikringsbransjen, der han jobbet i 33 år før han begynte i sentralbanken. 29 av disse årene har vært hos Aon Captive Services Group, fram til 2005. Der var han bl.a. direktør for Amerika-regionen. Fra 1996 til 1997 var han president i Bermuda Insurance Management Association. Han har mange styreverv bak seg.

Han er utdannet fra University of Strathclyde i Skottland, der han har en BA i regnskap og økonomi (Accountancy and Economics). 

Han er medlem av Institute of Chartered Accountants of Scotland (tilsvarende Norges Statsautoriserte Revisorers Forening). 

Referanser

Kategori:Sentralbanksjefer
Kategori:Fødselsår ikke oppgitt